**מועדון הכדורגל פורטסמות'** הוא מועדון כדורגל מהעיר פורטסמות' שבאנגליה. קבוצת הכדורגל בפוטבול ליג הראשונה, הליגה השלישית בחשיבותה באנגליה.

כינוייה של הקבוצה הוא "פומפי" כאשר זהו גם כינוייה של העיר עצמה, הממוקמת בדרומה של אנגליה.

היסטוריה
--------

מועדון הכדורגל פורטסמות' נוסד בשנת 1898 כאשר ג'ון בריקווד היה לבעליה הראשון של הקבוצה בעוד שפרנק ברטל היה למאמן הראשון שלה. הקבוצה הצטרפה לליגה הדרומית בשנת 1899 כאשר המשחק הראשון נערך מול קבוצת צ'טהאם טאון ב-2 בספטמבר 1899 ונגמר בניצחון 0–1 לפורטסמות'. שלושה ימים מאוחר יותר, בפרטון פארק, מגרשה הביתי של הקבוצה, שיחקה הקבוצה מול יריבתה המרה עד היום, סאות'המפטון. העונה הראשונה של הקבוצה בליגה הדרומית הייתה טובה יחסית לשנים בה שיחקה בליגה זו והקבוצה ניצחה 20 מתוך 28 משחקי הליגה שלה, נתון שעזר לה לסיים כסגנית אלופת הליגה. בעונת 1910/1911 ירדה הקבוצה ליגה אך בעזרתו של בוב בראון, הבעלים החדש שלה, הקבוצה חזרה למקומה הטבעי.

בשל מלחמת העולם הראשונה הופסקו משחקי הכדורגל באנגליה אך לאחריה חזרה פורטסמות' וזכתה באליפות השנייה שלה בליגה הדרומית ולכן בעונת 1920/1921 שיחקה הקבוצה כבר בליגה האנגלית השלישית. בעונתה הראשונה בליגה השלישית הקבוצה סיימה במקום ה-12 אך בעונת 1923/1924 סיימה הקבוצה במקום הראשון גם בליגה זו והעפילה לליגה האנגלית השנייה. גם בליגה השנייה הקבוצה המשיכה להרשים והגיעה למקום השני בעונת 1926/1927 וזכתה בניצחון הגדול בתולדות המועדון, 9-1 על נוטס קאונטי.

בעונתה הראשונה של הקבוצה בליגה הבכירה הקבוצה נלחמה על חייה ולבסוף שרדה עונה שלמה בליגה הבכירה. גם בעונה שלאחר מכן, הקבוצה נלחמה בקרבות התחתית, כאשר היא מפסידה באחד המשחקים 0–10 ללסטר סיטי, ההפסד הגדול בתולדות המועדון. למרות זאת, באותה העונה הקבוצה העפילה לגמר גביע ה-FA, בו הפסידה לבולטון וונדררס בתוצאה 0–2. הקבוצה הצליחה, למרות הקושי הגדול, לשרוד עונה אחר עונה בליגה הבכירה כאשר המזל החל להאיר לה פנים. בעונת 1933/1934 הקבוצה הגיעה שנית לגמר גביע ה-FA כשהיא עוברת בדרך קבוצות כגון מנצ'סטר יונייטד, לסטר סיטי, בולטון וונדררס וברמינגהאם סיטי אך הפסידה במשחק הגמר למנצ'סטר סיטי.

הקבוצה הגיעה בפעם השלישית בתולדותיה לגמר הגביע בעונת 1938/1939 מול וולבס שהייתה הפייבוריטית מבין השתיים לזכייה בגביע אך פורטסמות' הפתיעה וניצחה 1–4 וזכתה לראשונה בגביע האנגלי.

בעונה שלאחר מכן כבר החלה מלחמת העולם השנייה ולכן הופסקו הן משחקי הליגה והן משחקי הגביע באנגליה. לכן החזיקה פורטסמות' בגביע עד לחידוש המפעל בעונת 1945/1946, ובכך הפכה לקבוצה שהחזיקה הכי הרבה אי-פעם בגביע האנגלי ברצף. אחרי חידוש הליגה והגביע לאחר המלחמה, תפסה פורטסמות' תאוצה והפכה לאחת הקבוצות הטובות בליגה האנגלית באותם הימים. עונת 1948/1949 הייתה העונה הטובות בהיסטוריה של המועדון, והקבוצה הייתה בראש טבלת הליגה וגם התקדמה בצורה טובה במשחקי הגביע, דבר שכמעט גרם לזכייתה הראשונה במאה ה-20 של קבוצה אנגלית בדאבל אך אף על פי שהקבוצה זכתה באליפות באותה העונה, היא הודחה ממשחקי גביע ה-FA בחצי הגמר על ידי לסטר סיטי. באותה העונה, מלבד האליפות הראשונה גם שברה הקבוצה את שיא הצופים במשחק בית שלה, 51,385 צופים, שיא שלא נשבר עד היום.

הקבוצה שמרה על תואר האליפות גם בעונה שלאחר מכן, כשהיא מביסה 1–5 את אסטון וילה במשחק האחרון של העונה ובך הפכה פורטסמות' הקטנה יחסית לאחת משש הקבוצות היחידות באנגליה שזכו באליפות שתי עונות ברצף מאז מלחמת העולם השנייה, תואר אותו היא חולקת עם הקבוצות הגדולות של אנגליה - מנצ'סטר יונייטד, צ'לסי, וולבס ליברפול ומנצ'סטר סיטי. הקבוצה חזרה לצמרת בעונת 1954/1955 כשסיימה במקום השלישי אך מספר עונות לאחר מכן ירדה לליגת המשנה, בשנת 1959.

הקבוצה המשיכה להתדרדר וכבר בשנת 1961 ירדה לליגה השלישית אלא שהמאמן ג'ורג' סמית' הציל את הקבוצה הועלה אותה חזרה לליגה השנייה. בשל קשיים כלכליים, הקבוצה לא הצליחה להגיע להישגים ובשנת 1976 חזרה לליגה השלישית למרות מספר ניסיונות לחזק את כלכלת המועדון. גם בליגה השלישית, הקבוצה הייתה בחובות כלכליים גדולים ונאלצה למכור את כל שחקניה כדי לכסות את החובות אך לא יכלה להרשות לעצמה שחקנים חדשים במקום אלה שנמכרו ולכן עבר לשחק עם שחקני מחלקות הנוער של המועדון, דבר שגרם לירידת הקבוצה עד הליגה הרביעית בשנת 1978.

הקבוצה חזרה לליגה השלישית בשנת 1980 ובעונת 1982/1983 הקבוצה זכתה באליפות הליגה השלישית, דבר שהעלה אותה לליגה השנייה. תחת המאמן אלן בול הקבוצה החמיצה פעמיים הזדמנות לעלות לליגה הבכירה אך היא הצליחה בכך בעונת 1986/1987. למרות השמחה גדולה, הקבוצה עדיין הייתה בחובות קשים שגרמו לה לנשור לליגת המשנה כבר בעונה שלאחר מכן. בקיץ 1988, הקבוצה נמכרה לבעליה הקודם של קווינס פארק ריינג'רס, ג'ים גרגורי.

ענות 1991/1992 סימנה את חזרתה של פורטסמות' לעילית של הכדורגל האנגלי, כאשר מהיותה בליגת המשנה, היא העפילה עד חצי גמר גביע ה-FA, בו הפסידה לליברפול. בעונה שלאחר מכן כמעט והעפילה הקבוצה לפרמייר ליג, אך בשל שער אחד פחות במאזנה, הפסידה את העלייה לווסטהאם יונייטד.

בקיץ 1996 נכנס כיועץ למועדון טרי ונבלס, שלאחר מכן אף הפך לאחד מבעלי הקבוצה. בעונת 1996/1997 הקבוצה הגיעה עד רבע הגמר, כשבדרך היא עוברת את קבוצת הפרמייר ליג, לידס יונייטד. עם זאת, הקבוצה פספסה בסוף העונה את האפשרות לעלות לליגה הבכירה.

הקבוצה חזרה לבעיותיה הכלכליות בעונת 1998/1999 אך למזלה היה זה מילאן מנדריץ' שרכש אותה ועזר לה כלכלית. כמו כן, הקבוצה ניצלה מירידה לליגה השלישית כאשר ניצחה את משחקה האחרון בעונת 2000/2001 בעוד שהאדרספילד טאון הפסידה את משחקה שלה.

הארי רדנאפ הגיע לקבוצה כמאמנה בשנת 2002 והעלה אותה לפרמייר ליג. בעונת 2003/2004 סיימה במקום ה-13. בעונת 2004/2005 סימה במקום ה-16. בעונת 2005/2006 ניצלה מירידה במחזור ה-37 כשהיא צריכה ניצחון נגד וויגאן כד לשרוד וששאר הקבוצות המועמדות לירידה: ווסט ברומיץ' וברמינגהאם סיטי יימעדו במשחקיהן. נרכשה על ידי אלכסנדר גאידמק (בנו של ארקדי גאידמק) בינואר 2006. מאז המכירה, פורטסמות' עלתה ברמתה והתברגה באמצע הטבלה עם נטייה מעלה. ב-2008 זכתה בגביע האנגלי בפעם השנייה בתולדותיה.

בעקבות פתיחת העונה הגרועה של פומפי (7 נקודות מ-13 משחקים) פוטר פול הארט ואברהם גרנט מונה במקומו הקבוצה עלתה לגמר גביע ה-FA שם הפסידה לצלסי (0–1), אך גרנט לא הצליח להשאיר את הקבוצה בפרמייר ליג והקבוצה נשרה לליגת המשנה האנגלית.
אחרי הירידה, אברהם גרנט התפטר ובמקומו מונה סטיב קוטריל.

שנתיים מאוחר יותר נשרה פורטסמות לפוטבול ליג הראשונה - הליגה השלישית ובחלוף שנה נוספת נשרה הקבוצה לפוטבול ליג השנייה - הליגה הרביעית ובכך השלימה ירידה של שלוש ליגות בארבע שנים בלבד מהפרמייר ליג אל הליגה המקצוענית הרביעית והאחרונה. בשנים אלו הידרדרה פורסטמות' לחובות כלכליים קשים, והחליפה חמישה מאמנים, עד שבסופו של דבר הועברה ההנהלה ב-2013 לידיהם של אוהדי הקבוצה, ומונה כמנכ"ל הקבוצה מארק קטלין. אוהדי הקבוצה הודיעו שהם מתכננים להחזיר את חובותיה.

בספטמבר 2014 הודיע מנכ"ל הקבוצה מארק קטלין כי שילמה הקבוצה את כל חובותיה על סך שבע מיליון ליש"ט, בשאיפה לחזור במהרה לליגה הבכירה. בעונת 2016/2017 העפילה לליגה השלישית לאחר ארבע עונות.

קבוצות יריבות
-------------

החל בשנות ה-60 התפתחה יריבות בין פורטסמות' לסאות'המפטון כאשר המשחקים ביניהן כונו דרבי החוף הדרומי בשל הימצאותן של הערים סאות'המפטון ופורטסמות' על חופה הדרומי של אנגליה והיותן שתי הקבוצות החשובות באזור גאוגרפי זה. אך עם זאת, לא נערכו משחקי דרבי רבים בין השתיים לאורך השנים, בעיקר בשל העובדה ששתי הקבוצות לא היו שנים רבות באותה הליגה, ומאז שנת 1977, נפגשו הקבוצות רק בחמש עונות שונות (1987/1988, 2003/2004, 2004/2005 ו-2011/2012 וב-2019 במסגרת גביע הליגה האנגלי).

יריבות נוספת של פורטסמות' הייתה נגד פלימות' ארגייל במשחקים שכונו "דרבי המספנות" בשל היותן של שתי הערים ערי נמל.

תארים
-----

* **אליפות אנגליה**
	+ אלופה 1948/1949, 1949/1950
* **גביע ה-FA**
	+ זוכה 1939, 2008
	+ סגנית 1929, 1934, 2010
* **גביע הצדקה**
	+ תואר משותף 1949
* **הגביע בזמן המלחמה**
	+ סגנית 1942
* **גביע אסיה ברקלייס**
	+ אלופה 2007

שחקנים מפורסמים בעבר ובהווה
---------------------------

|  |  |  |
| --- | --- | --- |
| * אנגליהאנגליה ג'ימי דיקינסון
* ניגריהניגריה יעקובו איגביני
* ישראלישראל אייל ברקוביץ'
* אנגליהאנגליה סול קמפבל
* ישראלישראלטל בן חיים
* גאנהגאנה  קווין-פרינס בואטנג
* הרפובליקה הדמוקרטית של קונגוהרפובליקה הדמוקרטית של קונגו לומאנה טרזור לואה לואה
* קרואטיהקרואטיה ניקו קרנצ'אר
* אנגליהאנגליה פיטר קראוץ'
* אנגליהאנגליה דייוויד ג'יימס
* גאנהגאנה סאלי אלי-מונטארי
* איסלנדאיסלנד הרמן הראיירסון
* אנגליהאנגליה דייוויד נוג'נט
* קמרוןקמרון לורן
* מאלימאלי דג'ימי טראורה
* סנגלסנגל פאפה בובה דיוף
* צרפתצרפת נואה פאמארוט
* צרפתצרפת סילביין דיסטין
* פורטוגלפורטוגל מנואל פרננדז
* צ'כיהצ'כיה פטריק ברגר
* סרביהסרביה סשה איליץ'
 |  | * אנגליהאנגליה אלן נייט
* אנגליהאנגליה פול מרסון
* סנגלסנגל סאליף דיאו
* ארגנטינהארגנטינה אנדרס ד'אלסנדרו
* סנגלסנגל אליו סיסה
* אוסטרליהאוסטרליה ג'ון אלויסי
* זמביהזמביה קולינס אמבסומה
* פורטוגלפורטוגל פדרו מנדז
* ג'מייקהג'מייקה דארן מור
* בולגריהבולגריה סבטוסלאב טודורוב
* סלובניהסלובניה מלאדן רודוניה
* אנגליהאנגליה טדי שרינגהאם
* אורוגוואיאורוגוואי דאריו סילבה
* סרביהסרביה זבונימיר ווקיץ'
* צפון אירלנדצפון אירלנד יאן סטיוארט
* קרואטיהקרואטיה בוריס ז'יקוביץ'
* זימבבואהזימבבואה באנג'ני
* ניגריהניגריה נוואנקוו קאנו
* ניגריהניגריה ג'ון אוטאקה
* אנגליהאנגליה דיאן אנדרטון
 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מועדון הכדורגל פורטסמות'** |

* 

* אתר האינטרנט הרשמי של פורטסמות' (באנגלית)
* פורטסמות', ברשת החברתית פייסבוק

* פורטסמות', ברשת החברתית אקס (טוויטר)

* פורטסמות', ברשת החברתית אינסטגרם

* פורטסמות', סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  פול הארט פוטר, אברהם גרנט ייאמן את פורטסמות', באתר ONE
2. ↑  מתחילה מחדש: פורטסמות' שילמה את כל חובותיה, באתר ONE‏, 29 בספטמבר 2014

| הפוטבול ליג הראשונה, עונת 2023/2024 |
| --- |
| 

|  |
| --- |
| אוקספורד יונייטד • בלקפול • אקסטר סיטי • סטיבנייג' • בארנסלי • בולטון וונדררס • בורטון אלביון • בריסטול רוברס • צ'לטנהאם טאון • דרבי קאונטי • לינקולן סיטי • קרלייל יונייטד • נורת'האמפטון טאון • פורט וייל • לייטון אוריינט • קיימברידג' יונייטד • פיטרבורו יונייטד • פליטווד טאון • פורטסמות' • צ'רלטון את'לטיק • שרסבורי טאון • רדינג • ויגאן את'לטיק • וויקומב וונדררס |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr00008180
* VIAF: 122420547
* WorldCat: lccn-nr00008180

 |